b'\n_START_ARTICLE_\nTveit skisenter\n_START_PARAGRAPH_\nTveit skisenter er et alpinanlegg i Kristiansand kommune. Anlegget ble p\xc3\xa5begynt i 1972 av entusiaster fra Ve skole. Sentralt i dette var l\xc3\xa6rer Svenn Johannessen og rektor \xc3\x98yvind Harket. Anlegget fikk skitrekk og teknisk utstyr inkludert sn\xc3\xb8produksjon og l\xc3\xb8ypeprepareringsutstyr i 1985. Skitrekket ble offisielt \xc3\xa5pnet den 6. januar 1986. Anlegget driftet bra frem til 1990, men grunnet mange gr\xc3\xb8nne vintre var det laber aktivitet de neste ti \xc3\xa5rene. Anlegget ble overf\xc3\xb8rt til Tveit Idrettslag i 1997, og de st\xc3\xa5r i dag som eneste eier av anlegget. Anlegget har de senere \xc3\xa5rene blitt oppgradert med betydelig \xc3\xb8kt sn\xc3\xb8produksjonskapasitet, flere og mer fleksible maskiner samt generell oppjustering. I 2012/2013 var det 94 driftsdager i anlegget.'